b"\n_START_ARTICLE_\nCal Font (Solsona)\n_START_SECTION_\nDescripci\xc3\xb3\n_START_PARAGRAPH_\nEdifici entre mitgeres situat a la pla\xc3\xa7a de Sant Pere, de planta baixa i dues plantes, t\xc3\xa9 la fa\xc3\xa7ana esgrafiada atribu\xc3\xafda a August Font, encara que segurament s\xc3\xb3n anteriors. La dataci\xc3\xb3 de l'edifici podria ser del segle XVII, encara que molt modificada durant el segle XIX. Va ser la casa familiar de l'arquitecte August Font i Carreras. T\xc3\xa9 un pas sota muralla fins al Vallcalent i tenia una antiga torre de la muralla annexada a la fa\xc3\xa7ana de migdia. Destaquen els sis caps de biga de la barbacana. El parament de la planta baixa \xc3\xa9s de pedra picada.\n_START_SECTION_\nHist\xc3\xb2ria\n_START_PARAGRAPH_\nEn aquesta casa hi visqu\xc3\xa9 August Font, arquitecte que va fer a Solsona el cambril del Claustre i altres cases de fam\xc3\xadlies nobles com Ca l'Aguilar._NEWLINE_Es va restaurar el 1961 per a ubicar-hi una oficina de la Caixa, nom amb el qual encara es coneix l'edifici."